วันหยุดที่ผ่านมาแวะมาหาเพื่อนแถวบางนาค่ะ เพื่อนบ่นหิว ชวนทานข้าวเย็นกันให้ได้เลย เมื่อวันก่อนก็เพิ่งจะไปทานกุ้งถังสาขาแรกที่เลียบทางด่วนรามอินทรามา ยังฟินไม่หายเลยค่ะ จะให้ขับรถจากบางนาไปรามอินทรา ท้องก็คงจะร้อนอ้วนวอนจนเกินไป นึกขึ้นได้ว่ายังมีสาขา I Mall ที่อยู่ก่อนถึงสามแยกการไฟฟ้าไม่ไกลจากนี่เอง ว่าแล้วก็รีบจูงมือเพื่อนขึ้นรถเตรียมไปจัดหนักกัน!!
	ขับมาจากเส้นศรีนครินทร์ ตรงมาเรื่อยๆ ก่อนถึงสามแยกการไฟฟ้าประมาณ 200 เมตร ขับช้านิดนึงนะคะ ระวังเลย จะเห็นโครงการ I Mall อยู่ด้านซ้าย เลี้ยวเข้าแล้วขับตรงเข้าไปสุดโครงการเลยค่ะ
สาขานี้ดีจะกว่าสาขาอื่นๆ ตรงที่พื้นที่ไม่ใช่ตลาดนัด ที่จอดรถก็เลยจะสะดวกสบาย ไม่ต้องไปแย่งกันค่ะ แถมร้านยังมีห้องน้ำสะอาดในตัว มีที่นั่งทั้งโซนด้านนอก และโซนด้านในห้องแอร์ให้นั่งแกะกุ้งแบบชิลล์ๆ ไม่ต้องปาดเหงื่อให้เลอะเลย
หลายๆ คนคงยังไม่รู้จักกุ้งถังกันใช่ไหมล่ะคะ จริงๆ แล้วกุ้งถังเนี่ยก็คือการทานอาหารซีฟู้ดของชาวอเมริกันที่เสิร์ฟซีฟู้ดใส่ตะกร้าแล้วนำมาเทกองบนโต๊ะ ทุกคนก็จะใช้มือกินกันอย่างสนุกสนาน ถือเป็นซีฟู้ดรูปแบบใหม่เลยค่ะ (Seafood Boil) ซึ่งทางร้านกุ้งถังเล่าว่า ได้นำเข้ามาเป็นที่แรกในเมืองไทย แถมอาหารส่วนใหญ่ในร้านจะเป็นสูตรที่คิดค้นขึ้นมาและนำมาปรับให้ถูกปากคนไทยมากยิ่งขึ้น
การสั่งอาหารของทางร้าน มีด้วยกัน 4 ขั้นตอนค่ะ 
เลือกตัว main : ทางร้านมีให้เลือกทั้งหมดห้าอย่างค่ะ ทั้ง กุ้งถัง (S 189 บาท, M 289 บาท), หอยตลับ (289 บาท), ปูม้า (389 บาท), หอมแมลงภู่นิวซีแลนด์ (S 189 บาท, M 289 บาท), กุ้งแม่น้ำ (389 บาท) ทั้งหมดทางร้านตัดไซส์พิเศษ ตัวใหญ่มากๆ หรือหากใครที่อยากจะทานมากกว่าหนึ่งอย่าง ก็สามารถสั่งเป็นแบบ diffset ได้ค่ะ
เลือกซอสที่ชอบ : มีทั้งหมดสี่ซอสค่ะ ทั้ง Bang Bang Sauce ที่เป็นตัวแนะนำออริจินอลของทางร้าน, Garlic Sauce อีกหนึ่งซอสขายดีที่อยากให้ลองทาน, Gang Kiew Wan Sauce และ Lemon Lime Sauce
เลือกระดับความเผ็ด : สามารถเลือกได้ในกรณีที่สั่งเป็นซอส Bang Bang เท่านั้นค่ะ
เลือก Side Dish : ทั้งข้าวสวย, ข้าวผัด, สลัด, ขนมปังกะเทียม, ข้าวโพด และไส้กรอก
	แต่ถ้าใครที่ไม่อยากเลือกเอง ทางร้านก็มีจัดเป็นเซตไว้บริการเช่นกันค่ะ วันนี้เราได้ลอง Mix Seafood (489 บาท) เป็นเซตรวมอาหารทะเลทุกประเภทของทางร้าน ไม่ว่าจะเป็น กุ้งขาว กุ้งแม่น้ำ หอยตลับ หอมแมลงภู่ ปูม้า จัดเต็มกันมาชุดใหญ่เลยค่ะ แต่ละตัวก็ใหญ่ๆ เนื้อหวานกรอบกันทั้งนั้น แถมเราเลือกซอสเป็น Bang Bang หอมกลิ่นเครื่องเทศและกลมกล่อมสุดๆ แอบบอกเคล็ดลับความอร่อยหน่อยว่าเวลาทานใช้มือแกะโลด! ทานซีฟู้ดกันให้มันส์ ต้องใช้มือแกะเท่านั้นค่ะ!
	เพื่อนเราอยากลองทานซอสอื่นบ้าง เลยสั่งมาอีกสองชุดก่อนค่ะ เยอะกว่านี้กลัวจะทานกันไม่ไหว555 จัดหนักต่อด้วย กุ้งแม่น้ำกับหอยแมลงภู่คลุกเคล้าซอสการ์ลิกเปปเปอร์ค่ะ บอกเลยว่าถูกใจซอสนี้ไม่แพ้กัน หอมกะเทียมมากกกก รสชาติก็ปรุงมาได้อย่างพอดี ไม่เค็มจนเกินไป ส่วนอีกชุดเราสั่งเป็น สองกุ้ง (389 บาท) รวมพลังกุ้งขาวและกุ้งแม่น้ำ ทานกับซอสเลมอนไลม์ รสจี๊ดจ๊าดพลาสกับเครื่องเทศไทยๆ ทานกับเนื้อกุ้งหวาน สด เด้ง นี่มันชวนฟินจนอยากดูดนิ้ว จริงๆ แล้วค่ะ
	นอกจากนี้ทางร้านยังมี appitizer น่าทานไม่แพ้กันค่ะ เราสั่งมาอย่างละจานเลย ขอบอกว่าฟาดเรียบทุกจานไม่มีเหลือ 555555 เริ่มด้วย คางกุ้งทอด (59 บาท) เห็นชื่อเมนูก็แปลกใจจนอดที่จะสั่งมาลองไม่ได้แล้วจริงๆ คางกุ้งนำไปทอดให้กรอบแถมปรุงด้วยรสสูตรพิเศษ ทานแล้วขอบอกว่าเบรกแตกค่ะ หยุดไม่ได้ TT  ต่อด้วย ปีกไก่บน (59 บาท) เนื้อน่องที่นำไปหมักอย่างดีจนเข้าเนื้อ ทานกับน้ำจิ้มไก่เพิ่มความฟินเข้าปอีก
ชีสบอล (59 บาท) แนะนำให้ทานตอนยังร้อนๆ นะคะ เพราะมันฟินตอนที่ยืดชีสบอลนี่แหล่ะค่ะ แค่เห็นความยืดก็น้ำลายสอแล้ว หรือจะเป็น เฟรนช์ฟรายส์ (49 บาท) ทอดมาใหม่ๆ กรอบๆ จิ้มกับซอสชวนฟิน 
ไม่ควรพลาดกับเมนูขายดีของทางร้านอย่าง คอร์นชีส (50 บาท) เมนูนี้ก็อยากแนะนำให้รีบทานเหมือนกันค่ะ เสิร์ฟมาใหม่ๆ ยืดชีสกันสนุกเลย5555
สั่งมาเยอะขนาดนี้ แต่ด้วยความแกร่งของกะเพราะเรา ขอบอกว่าซัดเรียบไม่มีเหลือค่ะ มือเลอะก็ยอมจริงๆ เสียดายที่ยังไม่ได้ลองซอสเขียวหวาน ครั้งหน้าต้องไม่พลาดแน่ๆ ค่ะ มาสาขานี้ไม่ผิดหวังจริงๆ ทั้งคุณภาพ ราคา รสชาติไม่ต่างกับสาขาออริจินัลเลย ทางร้านแอบบอกมาว่ากำลังจะเปิดสาขาใหม่ในพื้นที่ฝั่ง กัลปพฤกษ์, นนทบุรี งามวงศ์วาน ในสิ้นปีนี้แล้วด้วย!
แว่วมาว่าตอนนี้มีโปรโมชันสุดพิเศษจากทางร้านกุ้งถังด้วยค่ะ เพียงแค่แจ้งพนักงานว่าตามมาจาก wongnai.com หากสั่งอาหารครบ 500 บาท รับไปเลยค่ะ ฟรี เฟรนด์ฟรายส์ หรือไก่ทอดอย่างใดอย่างหนึ่ง โปรโมชันนี้มีถึงสิ้นเดือนกันยายน 2559 เท่านั้นนะคะ รอช้าไม่ได้แล้วแบบนี้ :D

ปัจจุบันร้านกุ้งถังมีทั้งหมด 4 สาขา
ร้านกุ้งถัง สาขาตลาดนัดเลียบด่วนรามอินทรา
ร้านกุ้งถัง สาขาจตุจักร JJ Green (BTS หมอชิต)
ร้านกุ้งถัง สาขา I Mall ปากน้ำ (สามแยกการไฟฟ้า)
ร้านกุ้งถัง สาขาตลาดมะลิ เมือทองธานี
ติดตามโปรโมชันที่อัพเดตตลอดเวลาได้ทางแฟนเพจ : http://www.facebook.com/Koongtung
หรืออยากสำรองที่นั่ง จัดปาร์ตี้ อยากได้เก้าอี้เสริมสำหรับเด็ก หรืออยากจะสั่งอาหารเป็น catering ก็ติดต่อทางร้านได้ที่ 086-761-5558, 085-555-3058
